
22-TA-155: Likumprojekts (Grozījumi)
Grozījumi Valsts pārvaldes iekārtas likumā

	Likumprojekts (grozījumi)
 izslēgt otrās daļas otro teikumu;
	Iebildums
2023. gada revīzijā astoņās pašvaldībās konstatēts, ka pašvaldības ar kapitālsabiedrību starpniecību turpina iesaistīties ar pašvaldību autonomo funkciju izpildi nesaistītā komercdarbībā, piemēram, speciālistu (santehniķu, elektriķu) pakalpojumi, specializētās tehnikas (traktoru, ekskavatoru, u. c.) iznomāšana. No 267 dažāda veida to sniegtajiem pakalpojumiem tikai 148 (55 %) konstatēta sasaiste ar pašvaldību funkciju nodrošināšanu.
Revīzijā arī konstatēts, ka trijās no astoņām pašvaldībām (attiecībā uz 29 kapitālsabiedrību darbību) nav veikts ietekmes uz konkurenci izvērtējums, konsultējoties ar Konkurences padomi, kas novedis arī pie pārsteidzīgu lēmumu pieņemšanas, piemēram, par iesaistīšanos komercdarbībā, kur nav tirgus nepilnība. Turklāt, arī konsultējoties ar Konkurences padomi, ne vienmēr ir sniegta informācija par visiem komercdarbības veidiem.
Minētais norāda, ka pašvaldībās joprojām ir nepieciešams konsultatīvs atbalsts ietekmes uz konkurenci izvērtēšanā, lai nodrošinātu pamatotu līdzdalības saglabāšanu kapitālsabiedrībās. Savukārt ierosinātie grozījumi to neveicinās.

